În tren se aflau câteva zeci de navetişti. Trenul care îi ducea spre serviciu a lovit câteva vite nesupravegheate, iar locomotiva a deraiat.

După două ore de stat în frig, pasagerii au fost preluaţi de altă garnitură şi, după încă o oră de mers, au ajuns la destinaţie. Cei care au trecut cu trenul pe celălalt fir au văzut ce s-a întâmplat cu garnitura care venea dinspre Huedin.

„O fost ceva animale rătăcite pe linie, de aseară am înţeles că sunt rătăcite pe-acolo. Îs pe sub locomotivă, pe sub vagoane”, a povestit unul dintre pasageri.

Reprezentanţii DSV din Cluj-Napoca vor veni în Arghireşu. O anchetă a fost deschisă în acest caz, iar proprietarii vor fi traşi la răspundere şi vor plăti pagubele aferente.

Celelalte trenuri care circulau în zonă n-au fost afectate.

Trenul a stat blocat şase ore, până când muncitorii de la CFR au reuşit să repună locomotiva pe şine şi să scoată animalele moarte de sub roţi.